Giske: - Kan angre på at jeg ble med på Lorry
Til VG Nett sier Trond Giske (Ap) at han onsdag fikk eierskapsavdelingen i Handels- og næringsdepartementet til å kontrollere om Telenor hadde iverksatt slike undersøkelser.- Vi har tatt kontakt med Telenor om dette og de har forsikret oss om at de ikke har satt i gang slike undersøkelser. Dermed legger vi den saken død, sier Trond Giske til VG Nett. Frithjof Jacobsen kommenterer:Gåtefulle Giske VG skriver onsdag at Telenor fredag innledet egne undersøkelser for å sjekke om ryktene var riktige. Telenors strategidirektør Nils Katla hadde fanget opp ryktene om at Giske skal ha kommet med kritiske uttalelser både mot styreleder Harald Norvik og Telenor-sjef Jon Fredrik Baksaas.Det utløste at selskapets informasjonssjef Atle Lessum ringte til A-pressesjef Tor Gjermund Eriksen. Han reagerte kraftig på henvendelsen, fordi Lessum ønket at Eriksen skulle utlevere hva Giske hadde sagt i samtaler. BAKGRUNN:Nachspiel-dramaet - Vi må slå oss til ro med Telenors svar, sier Giske. Men hos Telenor vil de ikke bekrefte at undersøkelsene som ble varslet i VG onsdag er avsluttet. «Jeg har ingen ytterligere kommentar til saken rundt TV 2-salget enn det jeg ga til VG i går og som stod på trykk i dagens avis», skriver informasjonssjef Atle Lessum i Telenor i en tekstmelding til VG Nett. - Du står for det du sa i går? - Jeg har ikke noe mer å tillegge, skriver Lessum. Bakgrunnen for maktkampen som pågår med rykteflom er A-pressens salg av sine aksjer i TV 2 til den danske mediegiganten Egmont. Salget er svært omstridt, og Trond Giske har vært en av de tydeligste motstanderne av salget. Det har han også fått krass kritikk for.Onsdag besluttet opposisjonen i Stortinget å kalle Giske inn på teppet for å svare på måten han har håndtert salget av TV 2 på. Til VG Nett sier Giske at han er opprørt over rykteflommen som har oppstått etter fredagens nachspiel. - Det er ubehagelig å bli utsatt for usanne rykter, men jeg synes det kommer godt frem i VG-artikkelen at dette ikke har noen kilder og at alle som satt rundt der verifiserer at dette ikke har noen kilder, sier Giske.- Hva skjedde egentlig på nachspielet på fredag? - I hvert fall ikke noe som har med Harald Norvik å gjøre, så det at det spres usanne rykter får vi bare ta til etterretning. Det får forhåpentligvis være slik at vi kan ha meninger i Norge uten at vi skal bli utsatt for en usann rykteflom, sier Giske.I NRK-programmet «Dagsnytt Atten» sa Trond Giske onsdag at han angrer på at han deltok på etterfesten hvor rykteflommen oppstod. - Man kan kanskje angre på at man i hele tatt ble med Bernander & Co på Lorry når man blir utsatt for usann ryktespredning, men man får kanskje ta noen sjanser her i livet, sa Giske til «Dagsnytt Atten». VG skriver onsdag at LO-leder Roar Flåthen utpå dagen fredag ringte statsminister Jens Stoltenberg for å be regjeringen forsikre om at Telenor og Harald Norvik sto fritt til å selge TV 2. I tillegg ba Flåthen om at Giske også skulle minnes på dette. - Jeg vet ikke hva som ble sagt mellom LO-lederen og statsministeren. Jeg tror heller ikke at LO-lederen tar kontakt med statsministeren på grunn av en rykteflom. Det at statsministeren og LO-lederen snakker sammen tror jeg er ganske vanlig, sier Giske.Men til tross for LO-lederens befalende samtale med statsministeren hevder Giske at Stoltenberg ikke har gitt ham noen korreks. - Jeg har snakket med Jens Stoltenberg ofte og mange ganger i løpet av uken som er gått. Vi har fullstendig omforent syn for både vår dialog med selskapene og hvordan vi håndterer denne saken. - Hva har han sagt til deg om rykteflommen som har oppstått? - Han har faktisk ikke tatt opp det med meg. Det har ikke vært et tema for våre samtaler, sier Giske.
Næringsminister Trond Giske sier Telenor nekter blankt for at de har iverksatt undersøkelser etter rykteflommen på kjendisnachspielet natt til fredag.